Turbobier
De Turbobier (Söwa gschriebm: TURBOBIER) san a Punk-/Rock-Band aus Wean.

Gschicht 
De Band hod aum 1. Jenna 2014 iah easchts Liadl  I hob an Koda vareffentlicht. Nochdem dass weidare Musi-Clips auf YouTube gstööd wuan san, haums auf des hinauf easchte Konzeatln in Estarreich gspüüd. Im Juli 2014 is des Parodie-Video aufn Supahit vo da Helene Fischer - Atemlos durch die Nacht - , vo Turbobier auf - Arbeitslos durch den Tag - umgnennd, gschwind a YouTube-Hit gwuan. Bis heid hods a poa hundattausnd Klicks scho ghobt. Des hod eahna a Medienpräsenz brocht im ZDF, in da Bild-Zeitung, in da Süddeutschen Zeitung, im Kurier und im  ORF und ATV. Zwaa Titlgschichtn in da Wiener Bezirkszeitung hods aa gebm.

Seidn Septemba 2014 vagreislt de Band iah eigans „Turbobier“ bei Konzertln und im Netz, des wos mid vaschiedane Brauareien in Deitschlaund und Estareich braut und konzipiat wiad. Mid n  „Turbobier Bierrechner“ hod de Band iah eigans App aussabrocht.

A Joa nochn offiziöön Start hod de Grubbm im Weana Schutzhaus zur Zukunft an großn, ausvakauftn 1-Joa-Mulatschag gfeiat .

Im Aprü 2015 is Arbeitslos durch den Tag noch da Freigob vo da Uahebarin Kristina Bach im gaunzn deitschsprochign Raum aussabrocht wuan. Im Moment is de Band bei Warner Music unta Vatrog.

Im Summa 2015 san de Turbobier aufm Nova Rock und in Szene Openair auftredn.

Musi 
De Turbobier spüün an melodiösen Punkrock, den wos se söwa „Irokesentango“ haaßn. Textlich geht’s vuar oim um typische Drangla-Theman, wie Biakonsum, Floschenpfaund oda in Bezug vo stootlicha Stitzn. Da Sänga Marco Pogo singt fost nua  in  Weanarisch. Im Liad und im gleich gnenndn Musikvideo vo de Die Bierpartei präsentiad se de Band ois politische Partei und de „legitime Vertretung aller Drangla, Tschecheranten und Tachinierer hierzulande“.

Diskografie 
Oibm
 Irokesentango (2015)
 Das Neue Festament (2017)

Liada
 Fuaßboiplotz (2015)
 Arbeitslos durch den Tag (2015)

Auszeichnungan 
Amadeus Austrian Music Award
 2016: Hard & Heavy

Beleg

Im Netz 
 Offiziölle Seitn
 Offiziölla Kanäu auf YouTube

Punkband
Rockband